**7. melléklet:**

**Output checking (OC) előírások és OC Adatlap**

Az eredményeket a Kutatóknak történő átadás előtt a KRTK Adatbankja ellenőrzi. Az eredmények átvizsgálása kizárólag adatvédelmi jellegű, azok minőségi hibái kizárólag a Kutatók felelősségi körébe tartoznak.

**A kihozható kutatási eredmények formái:**

1. ábrák, log fájlok, do fájlok

2. regressziós eredmények

3. aggregált táblák dta vagy xls formában

**Adatvédelmi ellenőrzés módja:**

Egyéni adat kutatási eredményként semmilyen formában nem hozható ki. Egyéni adatnak egy személy vagy egy vállalat adata számít.

Minden kihozni kívánt kutatási eredmény esetén megvizsgálásra kerül, hogy az adott eredmény az adatkérő lapon megjelölt kutatási témakörhöz kapcsolódik-e. Csak a kutatás céljához illeszkedő adat hozható ki.

Az 1. és 2. pontban meghatározott kutatási eredmények esetén kizárólag az egyéni adattal kapcsolatos tilalmat ellenőrizzük, illetve azt, hogy a megjelölt fájlformátumnak megfelelő-e a kihozni kívánt eredmény.

3. pontban meghatározott aggregált táblák esetén az ellenőrzés a küszöbszabályra terjed ki. Azaz, összesítve sem lehet nyilvánosságra hozni olyan adatot, melynél az adatszolgáltatók száma háromnál kevesebb. Ezen kívül vizsgáljuk, hogy az adott adatsorból egy egyén vagy vállalat beazonosítható-e.

A fentieken túl a Kutatók egyaránt felelősek azért, hogy a rendelkezésre bocsátott adatokkal kapcsolatban semmilyen kísérletet nem tesznek arra, hogy az adatszolgáltatókat bármely eszközzel beazonosítsák, vagy róluk valamilyen információt fedjenek fel, valamint, hogy a szerveren előállított és nyilvánosságra hozott eredmények ne tartalmazzanak olyan információt, amely lehetővé teszi az adatszolgáltatók későbbi beazonosítását, vagy róluk valamilyen információ felfedését. A Kutatók fentiekkel kapcsolatos felelőssége a megállapodás megszűnését követően és a kutatási projekt zárását követően is fennmarad.

**Formai követelmények:**

Az OC-t kérő kutató létrehoz az érintett kutatás kapcsán használt mappában egy „OC\_eeeehhnn” nevű mappát (ahol az eeeehhnn a dátumot jelenti), amelybe összegyűjti az ellenőriztetni kívánt fájlokat.

A kutatási eredményt előállító do fájl legyen egyértelműen tagolt, kommentekkel könnyítve az értelmezést. Az eredmény előállítása log fájllal kísért.

Az OC-t kérő levélnek tartalmaznia kell:

* + a kutatási projekt számát, címét
  + az OC-zni kívánt fájlok elérhetőségét, megnevezését, kiterjesztését
  + az OC-zni kívánt fájlok tartalmának ismertetését
  + az OC-zni kívánt fájlokat előállító do fájlok és az eredmény előállításhoz kapcsolódó log fájl(ok) elérhetőségét
  + aggregált tábla esetén amennyiben az eredmények százalékos megoszlásokat mutatnak, egy eloszlás tábla létrehozását, mely tartalmazza a cellánkénti elemszámokat.

A megfelelően előkészített kutatási eredmények adatvédelmi ellenőrzéséről az Adatbank három munkanapon belül, írásban (emailban) értesíti a kutatót. Sikertelen OC esetén visszajelzést adunk a kifogásolt tételekről, illetve konzultációval segítjük a kutató munkáját.

Az adatvédelmi szempontból ellenőrzött és jóváhagyott eredményeket a KRTK elektronikus úton bocsátja a Kutatók rendelkezésére.

**OC Adatlap**

1. **Kutatási alapinformációk**

|  |  |
| --- | --- |
| * 1. A kutatási projekt sorszáma, címe:: |  |
| * 1. Kutatási eredményt előállító kutató neve: |  |
| * 1. Kutatási eredményt előállító kutató e-mail címe: |  |
| **1.4** Kutatási eredményt előállító kutató státusza (BCE kutató/hallgató) |  |
| **1.5** Kutatási eredmény leadásának dátuma: |  |

**2. Kutatási eredményre vonatkozó dokumentáció A táblák sorai bővíthetőek**

|  |  |  |  |  |
| --- | --- | --- | --- | --- |
| * 1. Eredmény fájl neve fájl neve(i) | Típusa | aggregáltsági szint | Leírás | Adja meg a programfájl/változólista nevét és elérési útját, mely(ek) a kutatási eredményt előállítja/előállítják, arányokat tartalmazó adattábla esetén a gyakorisági tábla nevét,elérhetőségét. |
|  |  |  |  |  |

**Minden mező esetén kötelező a válaszadás.**